Kleinkems
S Chleinechems (dt. Kleinkems) isch e Ort im südliche Markgräflerland (Landchreis Lörrach, Bade-Württeberg, Dütschland) im Izugsgebit vum Grossrüm Basel. Politisch ghört die früeher selbständig Ortschaft sit 1974 zue dr Gmei Efrige-Chilche.

Geographi un Bevölcherig 
S Chleinechems lit uf guet 245 m Höchi weschtlich vum Chatzeberg, wo dert steil zum Rhi hi abfallt. D'Ortschaft schmigt sich am Grund vu sällem Kliff entlang. S'Dorf het chnapp 450 Iwohner (Stand 2005) un e Gmarkig vu 3,71 km². Uf dr andere Side vum Rhi un vum Rhisidekanal lit s'elsässisch (Gross-)Kembs.

Gschicht 
Die erscht urkundlich Erwähnig vum Chleinechems isch anno 1086 gsi. Ab 1103 het's dr Herre vu Röttle ghört un isch in dr Reformation evangelisch worre. Im Ort isch über Johrhunderte Firstei abbaut worre.

Sprooch 
As e typisch markgräfler Ortschaft zellt s Chleinechems zum hochalemannische Dialektgebit.

Verchehr 
S Chleinechems het e Regionalbahnhof an dr Rhidalbahn un uf dr Gemarkig lit dr Autobahnaschluss Efringen-Kirchen vu dr A5.

Weblink 
 witteri Informatione/Quelle bi dr Gsamtgmei unter www.efringen-kirchen.de

Ort (Landkreis Lörrach)
Efrige-Chilche